Da Río  Paraguay duachfliasst dees Land vo Nordn noch Sidn und gliadats in zwoa Hapttei, an dinn bsiedltn Gran Chaco im Westn, wo eppa 60 Prozent vo da Gsamtflechn einimmt und an Oriente, da Ostregion, wo iwa 97 Prozent vo da Bevejkarung lebm. Da Gran Chaco is a schwoch noch Ostn gneigte, uniforme Aufschittungsebene (aus da Quartea-Zeit), wo vo 100 Meter im Sumpfland am Río Paraguay langsam bis af 450 Meta am Fuass vo de Anden osteigt. Estlich vom Río Paraguay liegt a 700 Meta hohs subtropischs Tofe- und Beagland, dees  zum prekambrischn Brasilianischn Schuid gheat. Dees bricht nacha in oana Stufn zua fruchborn Paraná-Paraguay-Senkn ob, wo im sidlichn Tei grosse Sumpf- und Iwaschwemmungsgebiete liegn. Hexsta Beag vom Land is da Cerro Peró (Cerro Tres Kandú) mit 842 Metan Heh.